pythainlp/thaigov-v2-corpus-22032023 huggingface dataset:
วันอาทิตย์ที่ 20 มีนาคม 2565
รัฐบาลเชิญชวนคนไทยส่งกำลังใจให้ อสม. และ อสส. เนื่องในวันอาสาสมัครสาธารณสุขแห่งชาติ รองนายกรัฐมนตรี “อนุทิน” ย้ำแผนเสริมศักยภาพ “หมอคนที่1” เพิ่มความเข้มแข็งระบบดูแลสุขภาพคนไทย
รัฐบาลเชิญชวนคนไทยส่งกำลังใจให้ อสม. และ อสส. เนื่องในวันอาสาสมัครสาธารณสุขแห่งชาติ รองนายกรัฐมนตรี “อนุทิน” ย้ำแผนเสริมศักยภาพ “หมอคนที่1” เพิ่มความเข้มแข็งระบบดูแลสุขภาพคนไทย
วันที่ 20 มี.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เนื่องจากวันที่ 20 มี.ค. ของทุกปีเป็นวันอาสาสมัครสาธารณสุขแห่งชาติ รัฐบาลขอเชิญชวนคนไทยทุกคนร่วมส่งกำลังใจให้ทั้งอาสาสมัครสาธารณสุขประจำหมู่บ้าน (อสม.) และอาสาสมัครสาธารณสุขกรุงเทพมหานคร (อสส.) ทั้ง 1,050,306 คน ที่ปฏิบัติหน้าที่อย่างเข้มแข็งมาโดยต่อเนื่อง
ทั้งในช่วงเวลาปกติ อสม. และ อสส. คือกลไกสำคัญในการช่วยดูแลสุขภาพอนามัยของประชาชนในขั้นปฐมภูมิ ให้คำแนะนำเกี่ยวกับการดูแลสุขภาพ ป้องกันโรคตามฤดูกาลแก่ประชาชนจนถึงระดับครัวเรือน และเมื่อเกิดโรคระบาดไม่ว่าจะเป็น โรคซาร์ส ไข้หวัดนก และล่าสุดโควิด19 อสม. และ อสส. ก็คือบุคลากรด่านหน้าที่ทำหน้าที่ทั้งการคัดกรอง ให้คำแนะนำและดูแลคนในหมู่บ้านและชุมชนอย่างใกล้ชิด สนับสนุนการทำงานของบุคลากรทางการแพทย์ได้อย่างมีประสิทธิภาพ จนระบบสาธารณสุขไทยได้รับการยกย่องในระดับโลก
น.ส.ไตรศุลี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้ย้ำถึงนโยบาย ที่จะเดินหน้าสร้างความเข้มแข็งของระบบสาธารณสุขตั้งแต่ฐานรากตามโครงการคนไทยมีหมอดูแล 3 คน โดยมี อสม. เป็นหมอคนที่ 1 เจ้าหน้าที่โรงพยาบาลส่งเสริมสุขภาพตำบล (รพ.สต.) เป็นหมอคนที่2 และแพทย์ที่โรงพยาบาลเป็นหมอคนที่ 3 โดยกระทรวงสาธารณสุขมีเป้าหมายการเพิ่มความชำนาญของเจ้าหน้าที่ อสม. ผ่านโครงการต่าง ๆ เพื่อให้ระบบการดูแลสุขภาพคนไทยมีความเข้มแข็งมากยิ่งขึ้น
โดยล่าสุดกรมสนับสนุนบริการสุขภาพและสถาบันพระบรมราชชนกได้มีโครงการพัฒนาบุคลากรด้านสุขภาพ อสม. ให้เข้าศึกษาหลักสูตรผู้ช่วยพยาบาล 3,000 คน หลักสูตรระยะเวลา 1 ปี เพื่อเป็นการเพิ่มศักยภาพของหมอคนที่ 1 ให้มีความรู้ทั้งไปประกอบอาชีพและดูแลสุขภาพคนในชุมชนได้ดียิ่งขึ้น
“รองนายกรัฐมนตรีย้ำว่ากระทรวงสาธารณสุขโดยการสนับสนุนของ พล.อ.ประยุทธ์ จันทร์โอชา นายกรัฐมนตรีและรมว.กลาโหม ให้ความสำคัญกับการดูแลขวัญกำลังใจของพี่น้อง อสม. ทั้งการสนับสนุนค่าเยียวยา ค่าเสี่ยงภัย สำหรับการปฏิบัติงานในช่วงสถานการณ์โควิด 19 และที่รัฐบาลยังคงมุ่งมั่นต่อไปคือการพัฒนาศักยภาพของ อสม. ผ่านโครงการต่าง ๆ เพื่อการดูแลสุขภาพของคนไทยที่เข้มแข็งตั้งแต่ระดับฐานราก” น.ส.ไตรศุลี กล่าว
น.ส.ไตรศุลี กล่าวว่า สำหรับความเป็นมาของ อสม.ในประเทศไทยนั้น เกิดขึ้นตามนโยบายของรัฐบาลที่ต้องการให้ประชาชนได้รับบริการสาธารณสุขอย่างทั่วถึง ในปี พ.ศ. 2520 จึงเกิดโครงการอาสาสมัครสาธารณสุขประจำหมู่บ้าน พื้นที่ทดลองใน 20 จังหวัด ก่อนจะขยายพื้นที่ไปทั่วประเทศจนกลายเป็นกลไกความเข้มแข็งของระบบสาธารณสุขของประเทศ และเพื่อเป็นขวัญกำลังใจในการปฏิบัติหน้าที่ของ อสม. คณะรัฐมนตรี (ครม.) เมื่อวันที่ 21 ธ.ค. 2536 จึงอนุมัติให้วันที่ 20 มี.ค. ของทุกปี เป็นเป็นอาสาสมัครสาธารณสุขแห่งชาติ เพื่อมีกิจกรรมยกย่องเชิดชูเกียรติต่อความเสียสละและเกิดขวัญกำลังใจในการปฏิบัติหน้าที่แก่ อสม. เป็นประจำทุกปี
สำหรับเหตุผลที่เลือกวันที่ 20 มี.ค. นั้นเนื่องจากตรงกับวันที่รัฐบาลได้บรรจุโครงการสาธารณสุขมูลฐานแห่งชาติเข้าเป็นส่วนหนึ่งของแผนพัฒนาการสาธารณสุขแห่งชาติ เมื่อวันที่ 20 มี.ค. 2522
วันศุกร์ที่ 12 สิงหาคม 2565
ปลัดดีอีเอส นำคณะผู้บริหารฯ ร่วมพิธีทำบุญตักบาตรถวายพระราชกุศล – ลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
ปลัดดีอีเอส นำคณะผู้บริหารฯ ร่วมพิธีทำบุญตักบาตรถวายพระราชกุศล – ลงนามถวายพระพร
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
เมื่อวันที่12สิงหาคม2565 นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยนางสาวกรรวีสิทธิชีวภาคผู้ตรวจราชการกระทรวงดิจิทัลเพื่อเศรษฐกิจและสังคมข้าราชการและเจ้าหน้าที่ในสังกัดกระทรวงดิจิทัลเพื่อเศรษฐกิจและสังคมเข้าร่วมในพิธีทำบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงเนื่องในโอกาสมหามงคลเฉลิมพระชนมพรรษา90พรรษา12สิงหาคม2565ณบริเวณท้องสนามหลวงจากนั้นนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารและหัวหน้าหน่วยงานในสังกัดกระทรวงฯเข้าร่วมลงนามถวายพระพรเนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงพระชนมพรรษา90พรรษา12สิงหาคม2565พร้อมทูลเกล้าฯถวายแจกันดอกไม้เบื้องหน้าพระบรมฉายาลักษณ์ณศาลาสหทัยสมาคมในพระบรมหาราชวัง
************
วันจันทร์ที่ 23 พฤษภาคม 2565
ผู้บริหารกระทรวงอุตสาหกรรม เยี่ยมชมการดำเนินงาน พร้อมรับฟังการบรรยายกระบวนการแต่งแร่
ผู้บริหารกระทรวงอุตสาหกรรม เยี่ยมชมการดำเนินงาน พร้อมรับฟังการบรรยายกระบวนการแต่งแร่
ผู้บริหารกระทรวงอุตสาหกรรม เยี่ยมชมการดำเนินงาน พร้อมรับฟังการบรรยายกระบวนการแต่งแร่
จ.พังงา - วันนี้ (20 พฤษภาคม 2565) เวลา 10.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายสุรพล ชามาตย์ รองปลัดกระทรวงอุตสาหกรรม นายสกล จุลาภา รองอธิบดีกรมอุตสาหกรรมพื้นฐานและการเหมืองแร่ นายธีระ แก้วพิมล อุตสาหกรรมจังหวัดพังงา และคณะผู้บริหารกระทรวงอุตสาหกรรม เยี่ยมชมการดำเนินงาน พร้อมรับฟังการบรรยายกระบวนการแต่งแร่ รวมทั้งรับฟังปัญหาและอุปสรรคในการพัฒนาต่อยอดทางธุรกิจ ของห้างหุ้นส่วนจำกัด รัตนรังษิวัฒน์ โดยมี นายสมเกียรติ รัตนรังษิวัฒน์ กรรมการผู้จัดการ ให้การต้อนรับ ณ ห้างหุ้นส่วนจำกัด รัตนรังษิวัฒน์ ตำบลเหมาะ อำเภอกะปง จังหวัดพังงา
สำหรับโรงแต่งแร่ ห้างหุ้นส่วนจำกัด รัตนรังษิวัฒน์ ประกอบกิจการแต่งมูลแร่และหางแร่ ที่ได้จากเหมืองแร่ดีบุกในอดีตในเขตท้องที่ภาคใต้ ซึ่งแหล่งที่มาของแร่ คือแร่ดีบุกที่ไม่สะอาด มาจากโรงแต่อื่นที่ได้ปิดกิจการ และเหมืองแร่ที่ได้มีการครอบครองแร่และขนแร่ถูกต้องตามระเบียบราชการ ซึ่งหัวแร่สะอาดที่ผลิตหรือแต่งได้ ประกอบด้วย แร่ดีบุก แร่รูไทล์ แร่เซอร์คอน แร่อิลเมไนต์ แร่สตูเวอไรต์ แร่โมนาไซต์ โดยแร่ที่ผลิตได้จะส่งออกไปจำหน่ายทั้งในประเทศและต่างประเทศ อาทิเช่น ประเทศจีน มาเลเซีย และเกาหลีใต้ เป็นต้น ทั้งนี้ โรงแต่งแร่ของบริษัทรัตนรังษิวัฒน์ เป็นโรงแต่งแร่ดีบุกและแร่พลอย ประกอบด้วยเครื่องมือแต่งแร่ชนิดต่าง ๆ เช่น เครื่องบดแร่ เครื่องคัดขนาด เครื่องย่างแร่ เครื่องแยกแร่โดยวิธีเปียกและวิธีแห้ง เครื่องแยกแร่แม่เหล็กไฟฟ้า เครื่องแยกแร่ด้วยไฟฟ้าแรงสูง เป็นต้น โดยที่โรงแต่งแร่นี้ ใช้กระบวนการแต่งแร่ทางฟิสิกส์เท่านั้น ไม่มีการใช้สารเคมี จึงไม่เกิดปัญหามลภาวะต่อสิ่งแวดล้อม
วันอังคารที่ 17 สิงหาคม 2564
มาชอปกัน ! เกษตรกร Happy เฟส 2 สั่งออนไลน์ สดจากสวน ส่งฟรีถึงบ้าน
....
กระทรวงเกษตรและสหกรณ์เปิดโครงการ “เกษตรกร Happy” เฟส 2 เชิญชวนประชาชนบริโภคผลไม้ไทย และสนับสนุนพี่น้องชาวสวนในการจำหน่ายผลไม้ในช่วงโควิด-19 ที่ได้รับผลกระทบจากการส่งออกและการจำหน่ายในประเทศ เช่น เงาะโรงเรียนนาสาร มังคุดนครศรี ลำไยพะเยา ฯลฯ
.
โดยการดำเนินการในเฟสที่ 1 ประสบความสำเร็จอย่างมาก ช่วยให้ราคาในตลาดมังคุดปรับตัวสูงขึ้น และมียอดขายกว่า 20,000 ตัน ผู้สนใจสามารถสั่งซื้อผลไม้คุณภาพดี ส่งตรงจากสวนได้ที่www.thailandpostmart.comพร้อมจัดส่งฟรีถึงบ้านโดยไปรษณีย์ไทย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 27 ตุลาคม 2564
รมว.อว. ให้การบ้าน ม.ราชภัฏ สร้างบัณฑิตนักปฏิบัติเก่ง ทำงานเก่ง เพราะสังคมต้องการมหาวิทยาลัยที่เรียนจบแล้วทำงานได้ มีงานทำ ไม่ใช่รู้แต่ทฤษฎี
รมว.อว. ให้การบ้าน ม.ราชภัฏ สร้างบัณฑิตนักปฏิบัติเก่ง ทำงานเก่ง เพราะสังคมต้องการมหาวิทยาลัยที่เรียนจบแล้วทำงานได้ มีงานทำ ไม่ใช่รู้แต่ทฤษฎี
รมว.อว. ให้การบ้าน ม.ราชภัฏ สร้างบัณฑิตนักปฏิบัติเก่ง ทำงานเก่ง
เพราะสังคมต้องการมหาวิทยาลัยที่เรียนจบแล้วทำงานได้ มีงานทำ ไม่ใช่รู้แต่ทฤษฎี
ชี้การพัฒนาจังหวัดอยู่ในมือมหาวิทยาลัย จะสอน ทำวิจัย สร้างนวัตกรรมอย่างเดียวไม่พอ ต้องเป็นกำลังในการพัฒนาท้องถิ่นด้วย
เมื่อวันที่ 23 ตุลาคม 2564 :ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) พร้อมด้วย ศ.ดร.ศุภชัย ปทุมนากุล รองปลัด อว. และ ดร.ดนุช ตันเทอดทิตย์ ผู้ช่วย รมว.อว. และคณะผู้บริหาร อว. ลงพื้นที่เพื่อตรวจเยี่ยมและรับฟังผลการปฏิบัติงานของมหาวิทยาลัยราชภัฏเชียงรายและโครงการขับเคลื่อนไทยไปด้วยกันเพื่อพัฒนาจังหวัดของ อว. ส่วนหน้าณ มหาวิทยาลัยราชภัฏเชียงราย โดยได้เข้าเยี่ยมชมหอปรัชญารัชกาลที่ 9 King Rama 9th Philosophy Hall และโครงการศึกษาวิจัยกัญชาเพื่อประโยชน์ทางการแพทย์ จากนั้นได้รับฟังการรายงานผลการปฏิบัติงานของมหาวิทยาลัย ณ หอประชุมมหาวิทยาลัยราชภัฏเชียงราย โดยมี ผศ.ดร.ศรชัย มุ่งไธสง อธิการบดีมหาวิทยาลัยราชภัฏเชียงราย และผู้บริหารมหาวิทยาลัยให้การต้อนรับ
ศ.(พิเศษ) ดร.เอนก กล่าวว่าจังหวัดเชียงรายมีการพัฒนาและความเจริญขึ้นมาก ซึ่งเกิดขึ้นจากหลายสาเหตุ มหาวิทยาลัยเองก็มีส่วนสำคัญมากในการพัฒนาจังหวัด ทำให้สามารถขึ้นมาอยู่ในจังหวัดแถวหน้าของภาคเหนือ และขอรำลึกถึงคนที่มาก่อตั้งราชภัฏที่ได้ทำกันมาตลอด มีปัญหา มีอุปสรรค มีความสำเร็จ มีความรวดเร็ว มหาวิทยาลัยราชภัฏเชียงรายก็ได้พิสูจน์ให้เห็นแล้วว่าทุกวันนี้เป็นสถาบันที่เป็นที่เชิดชูของจังหวัดเชียงราย ภาคเหนือและของประเทศ สิ่งที่ตนขอฝากคือให้ช่วยคิดหลักสูตรที่เกิดจากการปฏิบัติให้สำเร็จ เป็นหลักสูตรของไทยที่ไม่ต้องเลียนแบบตะวันตก ไม่อยากเห็นราชภัฏตามคนอื่น ไม่อยากให้ราชภัฏคิดว่าตนเองด้อย อยากให้ราชภัฏเป็นมหาวิทยาลัยอีกแบบหนึ่ง คือ อยู่ในกลุ่มมหาวิทยาลัยที่พัฒนาชุมชนท้องถิ่น จุดที่จะต้องทำให้ได้ คือเป็นมหาวิทยาลัยปฏิบัติ เป็นมหาวิทยาลัยพัฒนาพื้นที่ พัฒนาชุมชน จังหวัดให้ดีที่สุด นักศึกษาต้องปฏิบัติให้มากที่สุด รู้ภูมิศาสตร์ รู้พื้นที่ให้มากที่สุด ภายใน 5 ปีอยากให้ราชภัฏเป็นมหาวิทยาลัยที่เป็นแบบอย่างของโลกแบบหนึ่ง ที่ปฏิบัติเก่ง ทำงานเก่ง เพราะพื้นนิสัยคนไทยเป็นคนปฏิบัติ สังคมต้องการมหาวิทยาลัยที่ส่งเข้ามาเรียนจบแล้วทำงานได้ มีงานทำ ไม่ใช่รู้แต่ทฤษฎี ต้องเอาทฤษฎีไปปฏิบัติได้ การเรียนเน้นการปฏิบัติให้มากขึ้น เน้นการไปดูงาน ออกนอกห้องเรียนให้มากขึ้น
“การพัฒนาของจังหวัด หรือกลุ่มจังหวัด ตกมาอยู่ในมือของมหาวิทยาลัย เราจะเพียงแค่สอน วิจัยหรือทำนวัตกรรมอย่างเดียวไม่ได้ ต้องเป็นกำลังที่เป็นจริงในการพัฒนาถิ่นที่เรามาอยู่ เราต้องไม่คิดแต่ว่าเราเป็นคนของ อว. แต่ต้องคิดว่าเราเป็นส่วนหนึ่งของเชียงราย เป็นส่วนหนึ่งของภาคเหนือตอนบน เรารักที่นี่ ทุ่มเทให้ที่นี่ เป็นบ้านของเรา ต้องรู้เรื่องของพื้นที่ให้มาก มันจึงเป็นสาเหตุในการเสนอความคิดที่ว่าเราต้องเน้นความรู้เกี่ยวกับพื้นที่ ท้องถิ่นให้มากที่สุด และเป็นกำลังของท้องถิ่นให้ดีที่สุด”รมว.อว. กล่าว
วันจันทร์ที่ 1 พฤศจิกายน 2564
เปิด Walk in ฉีดวัคซีนไฟเซอร์ เด็ก 12 - 18 ปี @ศูนย์ฉีดวัคซีนกลางบางซื่อ 1 – 10 พ.ย. 64
....
ตั้งแต่วันที่ 1 – 10 พ.ย. 64 ศูนย์ฉีดวัคซีนกลางบางซื่อเปิดให้บริการ Walk in ฉีดวัคซีนป้องกันโรคโควิด-19 เข็มที่ 1 ชนิดวัคซีนไฟเซอร์ สำหรับเด็กอายุ 12 - 18 ปี (เกิดในช่วง 1 ม.ค. 2546 – 10 พ.ย. 2552) ที่ยังไม่เคยได้รับวัคซีนโควิดมาก่อน
.
ขอรับบริการและลงทะเบียนได้ที่ ศูนย์ฉีดวัคซีนกลางบางซื่อ ประตู 2 จุดบริการผู้ป่วยกลุ่มเสี่ยง (จุดเปราะบาง) ในเวลา 13.00 - 17.00 น. ของทุกวัน โดยจะต้องได้รับความยินยอมจากผู้ปกครองเป็นลายลักษณ์อักษรในวันที่ฉีดวัคซีน
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 29 กรกฎาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งตั้งคณะอนุกรรมการฯ ขับเคลื่อนการจัดตั้งสายการเดินเรือแห่งชาติให้เป็นรูปธรรม
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ประชุมคณะทำงานเตรียมการจัดตั้งบริษัท สายการเดินเรือแห่งชาติ จำกัด ในวันที่ 29 กรกฎาคม 2564 ผ่านระบบ ZOOM Cloud Meetings
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า การประชุมครั้งนี้ เป็นการเตรียมการจัดตั้งบริษัท สายการเดินเรือแห่งชาติ จำกัด โดยนำข้อสั่งการของท่านรัฐมนตรีว่าการกระทรวงคมนาคม และมติที่ประชุมคณะกรรมการเตรียมการจัดตั้งสายการเดินเรือแห่งชาติ ครั้งที่ 1 มาพิจารณา ดังนี้ 1) ทางเลือกรูปแบบการดำเนินงานของ บริษัท สายการเดินเรือแห่งชาติ จำกัด 2) ศึกษาความเหมาะสมในการจัดตั้งสายการเดินเรือแห่งชาติโดยการท่าเรือฯ 3) ร่างคำสั่งแต่งตั้งคณะอนุกรรมการที่เกี่ยวข้อง และ 4) แผนการดำเนินงาน (Action Plan)
ทั้งนี้ เพื่อให้การดำเนินงานของคณะกรรมการฯ เป็นไปอย่างมีประสิทธิภาพ ตนจึงได้สั่งการในที่ประชุม
1) มอบหมายให้ กรมเจ้าท่า การท่าเรือฯ กองกฎหมาย(กระทรวงคมนาคม) แบ่งหน้าที่การทำงานในแต่ละด้านให้ชัดเจนและเร่งส่งรายละเอียดให้ฝ่ายเลขาฯ เพื่อดำเนินการต่อไป
2)ให้เร่งศึกษาลงลึกในด้านข้อระเบียบ กฎหมายที่เกี่ยวข้องในการเลือกรูปแบบของ บริษัท สายการเดินเรือแห่งชาติ จำกัด อย่างครบถ้วน รอบคอบ
3) ให้แต่งตั้งคณะอนุกรรมการฯ ในเบื้องต้นจำนวน 2 คณะ ได้แก่ ด้านการพัฒนากฎหมายพาณิชยนาวีและมาตรการส่งเสริมการพาณิชยนาวี และด้านการสื่อสารสาธารณะ หลังจากเริ่มการศึกษาฯ แล้ว ให้ตั้งคณะอนุกรรมการฯ เพิ่มเติมอีกจำนวน 4 คณะ ได้แก่ ด้านการพัฒนากองเรือพาณิชย์ไทย ด้านการพัฒนาอู่เรือ ด้านการพัฒนาท่าเรือ และด้านการพัฒนาบุคลากรด้านพาณิชยนาวี โดยให้เร่งดำเนินการมี Time Line ที่ชัดเจน และส่งผลการประชุมของคณะอนุกรรมการฯ ชุดต่างๆ ให้คณะทำงานเตรียมการจัดตั้งบริษัทสายการเดินเรือฯ ซึ่งตนเป็นประธาน เพื่อประมวลก่อนเสนอคณะกรรการจัดตั้งสายการเดินเรือแห่งชาติฯ โดยมีท่านรัฐมนตรีว่าการกระทรวงคมนาคมเป็นประธานต่อไป
วันศุกร์ที่ 3 มิถุนายน 2565
คำกล่าวถวายราชสดุดีและกล่าวนำถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้า ฯ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕
คำกล่าวถวายราชสดุดีและกล่าวนำถวายพระพรชัยมงคล เนื่องในพิธีจุดเทียนถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๓ มิถุนายน ๒๕๖๕ พลเอก ประยุทธ์ จันทร์โอชา ผู้กราบบังคมทูลณ มณฑลพิธีท้องสนามหลวง
ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยพสกนิกรชาวไทยทุกหมู่เหล่า ทั้งที่ได้มาพร้อมกันอยู่ ณ บริเวณมณฑลพิธีแห่งนี้ และที่อยู่ในสถานที่ต่าง ๆ ทั่วประเทศ ตลอดจนทั่วโลก มีความปลาบปลื้มปีติเป็นล้นพ้น ที่ได้มาร่วมแสดงความจงรักภักดี และสำนึกในพระมหากรุณาธิคุณโดยพร้อมเพรียงกัน เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบครบรอบอีกวาระหนึ่งในวันนี้
ตลอดระยะเวลาที่ใต้ฝ่าละอองธุลีพระบาททรงเป็นคู่พระบารมีของพระบาทสมเด็จพระเจ้าอยู่หัว ทรงปฏิบัติบำเพ็ญพระราชกรณียกิจด้วยพระราชหฤทัยมุ่งมั่นในการสืบสาน รักษา และต่อยอด โครงการอันเนื่องมาจากพระราชดำริในทุกพื้นที่ทั่วประเทศ ทั้งในด้านการเกษตรและการปรับปรุงสภาพแวดล้อม เพื่อฟื้นดินคืนป่า การพัฒนาอาชีพตามหลักเกษตรทฤษฎีพอเพียงและทฤษฎีใหม่ เพื่อเพิ่มความมั่นคงทางอาหาร บนพื้นฐานหลักปรัชญาของเศรษฐกิจพอเพียง ตลอดจนการพัฒนาอาชีพเสริม เพื่อเพิ่มรายได้
ของราษฎร จากหัตถศิลป์ภูมิปัญญาท้องถิ่น โดยทรงพระกรุณาส่งเสริมศิลปาชีพ อันเป็นการดำรงรักษาเอกลักษณ์ศิลปวัฒนธรรมของชาติไทยให้ธำรงอยู่ยั่งยืนสืบไป พระราชจริยวัตรอันงดงามเป็นที่ประจักษ์แก่อาณาประชาราษฎร์โดยทั่วกัน
ในศุภวาระอันเป็นมงคลยิ่งนี้ ข้าพระพุทธเจ้าขอพระราชทานพระราชานุญาต นำพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ด้วยความจงรักภักดี ขออัญเชิญคุณพระศรีรัตนตรัย เดชะพระสยามเทวาธิราช และสรรพสิ่งศักดิ์สิทธิ์ในสากล โปรดอภิบาลบันดาลดลให้ใต้ฝ่าละอองธุลีพระบาท ทรงพระเกษมสำราญ พระชนมายุยิ่งยืนนาน พระเกียรติคุณแผ่ไพศาลไปทั่วทุกทิศานุทิศ สถิตเป็นมิ่งขวัญร่มเกล้าของปวงข้าพระพุทธเจ้า และเหล่าพสกนิกรตราบกาลนานเทอญ”
ด้วยเกล้าด้วยกระหม่อม
วันพุธที่ 1 มิถุนายน 2565
​PM discloses key outcomes of cabinet meeting
​PM discloses key outcomes of cabinet meetin
May 30, 2022, at 13.22 hrs, following the weekly cabinet meeting, Prime Minister and Defense Minister Gen. Prayut Chan-o-cha disclosed about some of the outcomes the cabinet meeting.
The cabinet approved interest subsidy scheme for sugarcane farmers. The scheme will support farmers under the Bank for Agriculture and Agricultural Cooperatives (BAAC)’s 3-year soft loan scheme (2022-2024), worth 2 billion Baht/year (the total of 6 billion Baht), for solving drought problem and purchasing agricultural machinery. The Government will subsidize 3% of the interest rate. The Prime Minister also disclosed that Agri – Map will be used to enhance sugarcane farming efficiency. The cabinet also approved amendment of the regulation of Cane and Sugar Board on registration of sugarcane institutions to streamline operation and enhance competitiveness.
The cabinet agreed with Ministry of Culture’s proposal to declare August 12 of each year as “National Thai Textile Day” on occasion of the 90th birthday anniversary of Her Majesty Queen Sirikit, the Queen Mother on August 12, 2022. The declaration of “National Thai Textile Day” is aimed to remember Her Majesty’s great contributions and endless benevolence on promotion of Thai textile and local textile production and design in every province, which has created employment and generated revenues of the local people, leading to their better livelihood. The use of Thai traditional textiles has also contributed to the conservation of national culture and local wisdom in textiles and helped promote Thai textiles in the international markets.
วันพฤหัสบดีที่ 24 กุมภาพันธ์ 2565
รัฐมนตรีว่าการกระทรวงคมนาคม ประชุมการผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ
กรณีรถไฟขับเคลื่อนด้วยระบบไฟฟ้า EV on Train คร้ังที่ 3
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานการประชุม "การผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ครั้งที่ 3" ในวันที่ 24 กุมภาพันธ์ 2565 เวลา 14.30 น. ผ่าน Application Zoom โดยมี นายชยธรรม์ พรหมศร ปลัดกระทรวงคมนาคม พร้อมด้วยผู้บริหารระดับสูงกระทรวงคมนาคม และผู้บริหารจาก กรมการขนส่งทางราง (ขร.) กรมการขนส่งทางบก (ขบ.) สำนักงานนโยบายและแผนการขนส่งและจราจร (สนข.) และการรถไฟแห่งประเทศไทย (รฟท.) เข้าร่วมการประชุม
ตามที่ พลเอก ประยุทธ์ จันทร์โอชา นายกรัฐมนตรี ได้มีนโยบายการส่งเสริมยานยนต์ไฟฟ้า (EV) เพื่อให้ประเทศไทยสามารถลดก๊าซเรือนกระจกลงได้ร้อยละ 20 - 25 ภายในปี พ.ศ. 2573 โดยมุ่งเน้นให้ส่งเสริมการใช้พลังงานทดแทนที่เป็นมิตรกับสิ่งแวดล้อม แทนน้ำมันเชื้อเพลิงในระบบขนส่งของประเทศ รวมทั้ง "นวัตกรรมยานยนต์ไฟฟ้า" หรืออุตสาหกรรมยานยนต์สมัยใหม่ (Next-generation Automotive) ซึ่งเป็น 1 ใน 10 อุตสาหกรรมเป้าหมาย ที่รัฐบาลให้การส่งเสริมอย่างจริงจัง โดยให้หน่วยงานที่เกี่ยวข้อง บูรณาการการดำเนินงานเพื่อให้เกิดผลเป็นรูปธรรม
นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้จัดประชุมเพื่อเร่งรัดการผลักดันการใช้เทคโนโลยียานยนต์ไฟฟ้าสำหรับการขนส่งสาธารณะ กรณีรถไฟขับเคลื่อนด้วยระบบไฟฟ้า EV on Train ซึ่งมีสาระสำคัญในการเตรียมให้ สถาบันวิจัย และพัฒนาเทคโนโลยีระบบราง (องค์การมหาชน) ยื่นขอรับการสนับสนุนทุนวิจัย EV จากเงินกองทุน เพื่อส่งเสริมการอนุรักษ์พลังงานประจำปีงบประมาณ พ.ศ. 2565 นอกจากนี้ รฟท. ยังได้ร่วมมือกับ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) จัดตั้งคณะทำงานร่วมภายใต้บันทึกข้อตกลง ความร่วมมือ เรื่อง การพัฒนาเทคโนโลยีด้านการขนส่งทางราง ด้านรถจักรล้อเลื่อนเพื่อการพัฒนาไปสู่ระบบไฟฟ้า เพื่อศึกษาวิจัยและพัฒนารถไฟ EV on Train ของประเทศไทย ซึ่งมีโครงการในการศึกษาและพัฒนารถไฟ EV Shuttle Train ต้นแบบที่จะวิ่งใช้งานเชื่อมต่อกับสถานี ARL ลาดกระบัง สู่สถานี สจล. และสถานีหัวตะเข้
รัฐมนตรีว่าการกระทรวงคมนาคม ได้รับทราบความคืบหน้าการดำเนิน และมีข้อสั่งการเพิ่มเติม ให้ศึกษาการใช้ EV on Train ในระบบรถไฟฟ้าขนส่งมวลชนที่ใช้ในเมือง เพื่อลดต้นทุนในการติดต้ังและดำเนินการ รวมถึงให้กำหนดเป้าหมายให้ชัดเจน และเร่งรัด Action plan เพื่อให้แปรนโยบายไปสู่การปฏิบัติได้
วันพุธที่ 30 มีนาคม 2565
คคก.ระบบสุขภาพปฐมภูมิ รับทราบผลการประเมิน อบจ.ในการรับถ่ายโอน รพ.สต.ย้ำจัดแนวทางเปลี่ยนผ่านอย่างไร้รอยต่อ ไม่ให้กระทบการบริการประชาชน
ที่ประชุมคณะกรรมการระบบสุขภาพปฐมภูมิ รับทราบผลการประเมินองค์การบริหารส่วนจังหวัดในการรับถ่ายโอน รพ.สต. ย้ำต้องหารือกับหน่วยงานที่เกี่ยวข้องเพื่อวางแนวทางให้เกิดการเปลี่ยนผ่านอย่างไร้รอยต่อมากที่สุด
ที่ประชุมคณะกรรมการระบบสุขภาพปฐมภูมิ รับทราบผลการประเมินองค์การบริหารส่วนจังหวัดในการรับถ่ายโอน รพ.สต. ย้ำต้องหารือกับหน่วยงานที่เกี่ยวข้องเพื่อวางแนวทางให้เกิดการเปลี่ยนผ่านอย่างไร้รอยต่อมากที่สุด ไม่ให้กระทบต่อการบริการและเกิดประโยชน์สูงสุดต่อประชาชน พร้อมให้เร่งรัดจัดตั้งกองระบบสุขภาพปฐมภูมิ เป็นหน่วยงานรับผิดชอบในการบริหารนโยบาย
วันนี้ (30 มีนาคม 2565) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมคณะกรรมการระบบสุขภาพปฐมภูมิ ครั้งที่ 1/2565 โดยมี นพ.ณรงค์ สายวงศ์ รองปลัดกระทรวงสาธารณสุข ผู้บริหารกระทรวงสาธารณสุข เข้าร่วมประชุม และกล่าวว่า กระทรวงสาธารณสุขให้ความสำคัญกับระบบสุขภาพปฐมภูมิ เนื่องจากเป็นระบบบริการสาธารณสุขที่ใกล้ชิดกับประชาชนมากที่สุด จึงมีการพัฒนา รพ.สต. คลินิกหมอครอบครัว และการเพิ่มศักยภาพของบุคลากร อสม. อย่างต่อเนื่อง อาทิ นโยบาย 1 ครอบครัวมีหมอประจำตัว 3 คน การร่วมมือกับสถาบันพระบรมราชชนก จัดหลักสูตรผู้ช่วยพยาบาล สำหรับ อสม. 3,000 คน เพื่อช่วยสร้างความเข้มแข็งให้กับระบบสุขภาพปฐมภูมิ ประชาชนเข้าถึงการรักษาอย่างทั่วถึง มีคุณภาพและครอบคลุม
นายอนุทิน กล่าวต่อว่า การประชุมคณะกรรมการระบบสุขภาพปฐมภูมิในวันนี้ ที่ประชุมรับทราบผลการประเมินองค์การบริหารส่วนจังหวัด 49 แห่ง รพ.สต.จำนวน 3,384 แห่ง ในการถ่ายโอน รพ.สต.ไปยังองค์การปกครองส่วนท้องถิ่น โดยมีบุคลากรประสงค์จะถ่ายโอน 21,997 ราย ประกอบด้วย ข้าราชการ 12,060 ราย และประเภทการจ้างอื่นๆ 9,937 ราย ซึ่งเป็นไปตามนโยบายการกระจายอำนาจ มี พรบ.การกระจายอำนาจฯ ปี 2542 รองรับ เพื่อให้การจัดระบบบริการสาธารณะ การบริหารจัดการด้านสาธารณสุข การส่งเสริมสุขภาพอนามัยของประชาชนในพื้นที่เป็นไปอย่างทั่วถึง และเป็นประโยชน์ต่อประชาชนในท้องถิ่น อย่างไรก็ตาม กระทรวงสาธารณสุขจะต้องหารือกับหน่วยงานที่เกี่ยวข้องเพื่อวางแนวทางและวิธีการดำเนินงานให้เกิดการเปลี่ยนผ่านอย่างไร้รอยต่อให้มากที่สุด โดยจะมีการจัดทำเกณฑ์มาตรฐานเพื่อให้เกิดการเชื่อมต่อระบบและไม่กระทบต่อประชาชนที่มารับบริการ พร้อมกับทำความเข้าใจกับบุคลากรสาธารณสุขเกี่ยวกับการถ่ายโอนต่อไป เพื่อให้เกิดประโยชน์สูงสุดต่อประชาชน และเจ้าหน้าที่
นอกจากนี้ ยังมีมติให้เร่งรัดจัดตั้งกองระบบสุขภาพปฐมภูมิ เป็นหน่วยงานรับผิดชอบโดยเฉพาะ เพื่อให้มีอัตราบุคลากร งบประมาณ และอำนาจในการบริหารนโยบายอย่างเต็มที่ เกิดการทำงานที่ทำให้ประชาชนทุกช่วงวัย โดยเฉพาะผู้สูงอายุที่ไม่มีคนดูแลได้มีสุขภาพที่ดี มีการดำรงชีวิตและคุณภาพชีวิตที่ดีขึ้น โดยจะเสนอเรื่องให้ ก.พ.ร. พิจารณาต่อไป
***************************** 30 มีนาคม 2565
วันเสาร์ที่ 24 กรกฎาคม 2564
โฆษกดีอีเอส เผยข่าวปลอม อย่าแชร์! ภาพประชาชนชาวไทยเสียชีวิต ถูกห่อไว้เป็นจำนวนมาก วอนประชาชนตรวจสอบข้อมูลถูกต้อง
โฆษกดีอีเอส เผยข่าวปลอม อย่าแชร์! ภาพประชาชนชาวไทยเสียชีวิต ถูกห่อไว้เป็นจำนวนมาก วอนประชาชนตรวจสอบข้อมูลถูกต้อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าในช่วงการแพร่ระบาดของโควิด-19นี้มีการแชร์หรือส่งต่อข้อมูลอันเป็นเท็จบิดเบือนข้อมูลที่เกี่ยวข้องกับโควิด-19ผ่านแพลตฟอร์มโซเชียลมีเดียต่างๆเป็นจำนวนมากซึ่งสร้างความสับสนและตื่นตระหนกให้กับประชาชนและสังคมในช่วงวิกฤตสถานการณ์การแพร่ระบาดของเชื้อไวรัสโควิด-19นี้
สำหรับข่าวปลอมที่ได้มีการเผยแพร่ในวันนี้ตามที่มีการเผยแพร่ภาพผ่านโซเชียลมีเดียเกี่ยวกับประเด็นเรื่องภาพประชาชนชาวไทยเสียชีวิตถูกห่อไว้เป็นจำนวนมากทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมสารนิเทศกระทรวงการต่างประเทศพบว่าประเด็นดังกล่าวนั้นเป็นข้อมูลเท็จ
กรณีการแชร์ภาพผู้เสียชีวิตถูกห่อไว้จำนวนมากและกล่าวว่าเป็นเหตุที่เกิดขึ้นในประเทศไทยนั้นทางกรมสารนิเทศกระทรวงการต่างประเทศได้ตรวจสอบและชี้แจงว่าภาพดังกล่าวไม่ได้เป็นภาพเหตุการณ์ในประเทศไทยโดยสถานเอกอัครราชทูตณกรุงย่างกุ้งได้ตรวจสอบพบว่าภาพในข่าวที่ถูกแชร์เป็นเหตุการณ์ที่เกิดขึ้นที่เมืองเมียวดีรัฐคะหยิ่งเมื่อวันที่15กรกฎาคม2564ซึ่งมีประชาชนจำนวน22รายเสียชีวิตจากโควิด-19
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000ฝากเตือนไปยังผู้ที่สร้างข่าวปลอมต่างๆให้หยุดการกระทำนั้นเสียทุกภาคส่วนกำลังเร่งแก้ไขสถานการณ์อย่างเต็มที่และฝากประชาสัมพันธ์ไปยังพี่น้องประชาชนว่าก่อนจะแชร์หรือส่งต่อข้อความใดๆควรตรวจสอบให้ดีเสียก่อนเพราะอาจตกเป็นเหยื่อหรือถูกหลอกลวงหรืออาจไปสร้างความสับสนเกิดความตื่นตระหนกแก่ผู้อื่นซึ่งการกระทำของผู้เผยแพร่ข่าวปลอมเป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(1),(2),(5)ตามแต่พฤติการณ์การกระทำผิดมีอัตราโทษจำคุกไม่เกินห้าปีหรือปรับไม่เกินหนึ่งแสนบาทหรือทั้งจำทั้งปรับ
ทั้งนี้หากพี่น้องประชาชนพบข้อมูลการกระทำผิดสามารถแจ้งเบาะแสผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87
***********
วันจันทร์ที่ 17 มกราคม 2565
สธ.เผยผลทดสอบภูมิคุ้มกันวัคซีนโควิด หากกระตุ้นเข็ม 3 ช่วยรับมือ “โอมิครอน” ได้ดีขึ้น
กระทรวงสาธารณสุข เผยผลทดสอบภูมิคุ้มกันวัคซีนโควิด 8 สูตรที่ใช้ในประเทศไทย พบจัดการเดลตาได้ดีกว่าโอมิครอน แต่การฉีดวัคซีนเข็ม 3 ช่วยเพิ่มภูมิคุ้มกันให้สูงรับมือโอมิครอนได้ แนะผู้ที่ฉีดวัคซีนครบ 2 เข็ม มารับเข็มกระตุ้นตามที่กำหนด
วันนี้ (17 มกราคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ และ ดร.สุภาพร ภูมิอมร ผู้อำนวยการสถาบันชีววัตถุ กรมวิทยาศาสตร์การแพทย์ แถลงข่าวผลการทดสอบภูมิคุ้มกันวัคซีนต่อไวรัสสายพันธุ์เดลตาและโอมิครอน
นพ.ศุภกิจกล่าวว่า กรมวิทยาศาสตร์การแพทย์ได้ทำการทดสอบภูมิคุ้มกันหลังฉีดวัคซีนต่อไวรัสสายพันธุ์เดลตาและโอมิครอน โดยใช้ไวรัสจริงแยกได้จากผู้ป่วย และปฏิบัติการภายในห้องปฏิบัติการชีวนิรภัยระดับ 3 ด้วยวิธี Plaque Reduction Neutralization Test (PRNT) คือ การเจาะเลือดของผู้รับวัคซีนโควิด 19 มาแล้ว 2 สัปดาห์ ซึ่งเป็นช่วงที่ภูมิคุ้มกันขึ้นมากพอ นำมาปั่นแยกเอาซีรั่มมาทดสอบกับไวรัสโควิดที่เพาะเลี้ยงในจานทดลองโดยจะเจือจางซีรั่มครั้งละเท่าตัวจนกว่าจะถึงระดับที่ทำลายเชื้อไวรัสลงได้ครึ่งหนึ่ง หรือ NT50 ซึ่งเป็นระดับสุดท้ายที่น่าจะป้องกัน
การติดเชื้อได้ โดยได้ทดสอบภูมิคุ้มกันจากวัคซีนที่มีการใช้ในประเทศไทย 8 สูตร ได้แก่ ซิโนแวค-แอสตร้าเซนเนก้า , แอสตร้าเซนเนก้า 2 เข็ม , ไฟเซอร์ 2 เข็ม , ซิโนแวค-ไฟเซอร์ , แอสตร้าเซนเนก้า-ไฟเซอร์ , ซิโนแวค 2 เข็มตามด้วยแอสตร้าเซนเนก้า , ซิโนแวค 2 เข็ม ตามด้วยไฟเซอร์ และแอสตร้าเซนเนก้า 2 เข็มตามด้วยไฟเซอร์
นพ.ศุภกิจกล่าวต่อว่า ผลการทดสอบพบว่า วัคซีนทุกสูตรจัดการกับเชื้อสายพันธุ์เดลตาได้ค่อนข้างดี แต่ลดลงเมื่อเจอกับสายพันธุ์โอมิครอน สอดคล้องกับข้อสันนิษฐานว่า โอมิครอนน่าจะหลบวัคซีนได้ดีกว่าเดลตา โดยเฉพาะการฉีดวัคซีน 2 เข็มระดับภูมิคุ้มกันต่อไวรัสสายพันธุ์โอมิครอนไม่สูงมากนัก แต่ยังสามารถป้องกันอาการรุนแรงและเสียชีวิตได้ ส่วนการฉีดเข็มกระตุ้นหรือเข็ม 3 ค่าภูมิคุ้มกันจะสูงขึ้นอย่างมาก ช่วยลดการติดเชื้อ แพร่เชื้อ และลดเจ็บป่วยรุนแรงและเสียชีวิตได้มากขึ้น โดยต้องศึกษาต่อไปว่าระดับภูมิคุ้มกันจะสูงต่อเนื่องได้นานเพียงใด จึงขอเชิญชวนผู้ที่ฉีดวัคซีนครบ 2 เข็ม ให้ลงทะเบียนรับวัคซีนเข็ม 3 ตามที่กำหนด
“นอกจากนี้ กำลังอยู่ระหว่างการทดสอบวัคซีนสูตรไขว้ซิโนแวค-แอสตร้าเซนเนก้า ที่กระตุ้นเข็ม 3 ด้วยแอสตร้าเซนเนก้าหรือไฟเซอร์อีกสูตรหนึ่ง รวมถึงกำลังเร่งศึกษากรณีการติดเชื้อโอมิครอนแล้วภูมิคุ้มกันหลังติดเชื้อจะช่วยจัดการสายพันธุ์เดลตาได้ด้วยหรือไม่” นพ.ศุภกิจกล่าว
******************************* 17 มกราคม 2565
วันศุกร์ที่ 8 ตุลาคม 2564
สธ. กระจาย ATK 250,000 ชุด แก่ผู้ประกอบการด้านอาหารทั่วประเทศ
....
กระทรวงสาธารณสุข (สธ.) กระจายชุดตรวจ ATK จำนวน 250,000 ชุด ผ่านศูนย์อนามัยเพื่อแจกจ่ายให้ผู้ประกอบกิจการด้านอาหารทั่วประเทศ ได้แก่ ตลาด ร้านอาหาร แผงลอย และเดลิเวอรี ซึ่งเป็นกลุ่มที่มีความเสี่ยงสูงในการติดเชื้อและแพร่ระบาดของโรคโควิด-19
.
โดยขอความร่วมมือผู้ประกอบการด้านอาหาร ตรวจคัดกรองด้วยชุดตรวจ ATK ทุก 7 วัน ควบคู่กับการยึดหลักปฏิบัติ 10 ข้อในการป้องกันการติดเชื้อแบบครอบจักรวาล (Universal Prevention) อย่างเคร่งครัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 10 ตุลาคม 2564
“ชัยวุฒิ” ยกเทศบาลเมืองป่าตองหนึ่งในต้นแบบสมาร์ท ซิตี้
“ชัยวุฒิ” ยกเทศบาลเมืองป่าตองหนึ่งในต้นแบบสมาร์ท ซิตี้
“ชัยวุฒิ”รมว.ดีอีเอสชื่นชมการขับเคลื่อนโครงเมืองอัจฉริยะ(สมาร์ทซิตี้)ของเทศบาลเมืองป่าตองยกให้เป็นหนึ่งในต้นแบบการพัฒนาเมืองในพื้นที่อื่นๆต่อไป
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าในการลงพื้นที่จังหวัดภูเก็ตและตรวจเยี่ยมโครงการภูเก็ตแซนด์บ็อกซ์ระหว่างวันที่8-9ต.ค. 64ได้เดินทางไปเยี่ยมชมศูนย์IOC (Intelligence Operation Center)ซึ่งเป็นศูนย์บัญชาการและรวบรวมข้อมูลระดับเมืองของเทศบาลป่าตองโดยนำแพลตฟอร์มจัดเก็บมาใช้วางแผนบริหารจัดการและแก้ไขปัญหาของเมืองที่มีความซับซ้อนให้เกิดประสิทธิภาพอย่างต่อเนื่องโดยบูรณาการทำงานกับภาคส่วนต่างๆของจังหวัดได้แก่บริษัทภูเก็ตพัฒนาเมืองจำกัดและมหาวิทยาลัยสงขลานครินทร์วิทยาเขตหาดใหญ่
ทั้งนี้ภายใต้การปฏิบัติงานของศูนย์IOCได้ติดตั้งกล้องซีซีทีวีบริเวณหาดป่าตองและทุกแยกจราจรมีการตรวจจับใบหน้าเพื่อตรวจสอบและติดตามผู้กระทำผิดและส่งการแจ้งเตือนสู่ศูนย์ฯก่อนนำข้อมูลที่ได้มาวิเคราะห์และนำไปใช้วางแผนบริหารจัดการและแก้ไขปัญหาของเมือง3ด้านได้แก่ด้านการท่องเที่ยวด้านความปลอดภัยและสิ่งแวดล้อมและด้านอสังหาริมทรัพย์
“ผมยังได้ตรวจเยี่ยมความคืบหน้าในการดำเนินโครงการเมืองอัจริยะ(สมาร์ทซิตี้)ของเทศบาลเมืองป่าตองซึ่งสำนักงานส่งเสริมเศรษฐกิจดิจิทัล(ดีป้า)หน่วยงานในสังกัดกระทรวงดิจิทัลฯเข้าไปร่วมสนับสนุนพบว่ามีความคืบหน้าและพัฒนาได้ดีมากโดยเฉพาะการเชื่อมโยงข้อมูลCity data platformทำให้บริหารจัดการเมืองได้อย่างมีประสิทธิภาพถือเป็นเมืองตัวอย่างเพื่อเป็นแนวทางในการพัฒนาเมืองอื่นๆต่อไป”นายชัยวุฒิกล่าว
นอกจากนี้ยังได้เยี่ยมชมการปฏิบัติงานศูนย์191 Phuket Sandbox (ณศูนย์รับแจ้งเหตุฉุกเฉินแห่งชาติ191ตำรวจภูธรจังหวัดภูเก็ต)โดยการทำงานของศูนย์ฯจะมีระบบเชื่อมโยงข้อมูลของนักท่องเที่ยวและระบบติดตามตัวนักท่องเที่ยวกับด่านตรวจคนเข้าเมืองท่าอากาศยานภูเก็ตด่านตรวจคนเข้าเมืองทางบกที่ด่านท่าฉัตรไชยด่านตรวจคนเข้าเมืองทางน้ำที่ท่าเรืออ่าวฉลองท่าเรือรัษฎาและท่าเรืออ่าวปอ)ศูนย์ประสานงานโรงพยาบาลรัฐและเอกชนสถานีตำรวจภูธรจังหวัดตำรวจน้ำตำรวจท่องเที่ยวศูนย์ประสานงานโรงแรมSHA Plus Managerศูนย์ประสานงานสถานประกอบการSHA Plusศรชล.จังหวัดภูเก็ตสำนักงานส่งเสริมเศรษฐกิจดิจิทัลภาคใต้รวมไปถึงหน่วยงานส่วนกลางทั้งศปก.ศบค.และศบค.มท.
รวมทั้งมีการใช้ระบบติดตามตัวของแอปหมอชนะสำหรับการติดตามตัวนักท่องเที่ยวซึ่งจะส่งสัญญาณโลเคชั่นที่นักท่องเที่ยวอยู่ทุกๆครึ่งชั่วโมงมายังศูนย์ฯทำให้ทราบว่านักท่องเที่ยวที่เข้ามาภูเก็ตอยู่ณจุดใดและหากนักท่องเที่ยวออกนอกพื้นที่ภูเก็ตระบบดังกล่าวก็จะแจ้งเตือนมายังศูนย์ฯเช่นเดียวกัน
ขณะเดียวกันทางจังหวัดภูเก็ตได้ยกระดับด่านตรวจทางบกที่ด่านท่าฉัตรไชยและด่านตรวจทางน้ำที่ท่าเรือทั้ง3แห่งให้มีประสิทธิภาพเทียบเท่ากับสนามบินภูเก็ตมีการตรวจคัดกรองทั้งคนโรคและสิ่งของ
***********
วันศุกร์ที่ 8 กรกฎาคม 2565
ปลัดเกษตรฯ เชิดชู “โครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราชฯ สยามมกุฎราชกุมาร เฉลิมพระเกียรติ เนื่องในโอกาสที่ทรงเจริญพระชนมพรรษา 70 พรรษา”
ปลัดเกษตรฯ เชิดชู “โครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราชฯ สยามมกุฎราชกุมาร
เฉลิมพระเกียรติ เนื่องในโอกาสที่ทรงเจริญพระชนมพรรษา 70 พรรษา”มุ่งให้บริการและแก้ไขปัญหาด้านการเกษตรแก่เกษตรกรในพื้นที่อย่างเป็นรูปธรรม
ดร.ทองเปลว กองจันทร์ ปลัดกระทรวงเกษตรและสหกรณ์เปิดเผยภายหลังเป็นประธานเปิดงานโครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราช ฯ สยามมกุฎราชกุมาร เฉลิมพระเกียรติ เนื่องในโอกาสที่ทรงเจริญพระชนมพรรษา 70 พรรษา ซึ่งจัดขึ้นในวันศุกร์ที่ 8 กรกฎาคม 2565โดยมีนายเข้มแข็งยุติธรรมดำรงอธิบดีกรมส่งเสริมการเกษตร นายสุเทพ มณีโชติรองผู้ว่าราชการจังหวัดขอนแก่น ข้าราชการกระทรวงเกษตรและสหกรณ์ พร้อมด้วยหน่วยงานที่เกี่ยวข้อง ตลอดจนเกษตรกรเข้าร่วมณ ที่ว่าการอำเภอภูเวียง จังหวัดขอนแก่น ว่า โครงการคลินิกเกษตรเคลื่อนที่ในพระราชานุเคราะห์ฯ เป็นรูปแบบหนึ่งของการแก้ไขปัญหาให้กับเกษตรกรในพื้นที่ พร้อมทั้งการให้บริการที่สอดคล้องกับความต้องการของเกษตรกร มีการถ่ายทอดความรู้ให้แก่เกษตรกรไปในคราวเดียวกัน โดยเกษตรกรจะได้รับบริการแบบครบวงจรในทุกๆ ด้าน ซึ่งเป็นการนำบุคลากร อุปกรณ์ เครื่องมือ และองค์ความรู้ด้านการเกษตร มาให้บริการแก่พี่น้องเกษตรกรถึงในพื้นที่
“เนื่องในโอกาสมหามงคลวันเฉลิมพระชนมพรรษา พระบาทสมเด็จพระเจ้าอยู่หัว กระทรวงเกษตรและสหกรณ์ได้จัดงานโครงการคลินิกเกษตรเคลื่อนที่ในพระราชานุเคราะห์ สมเด็จพระบรมโอรสาธิราช ฯ สยามมกุฎราชกุมาร เฉลิมพระเกียรติ เนื่องในโอกาสที่ทรงเจริญพระชนมพรรษา 70 พรรษา วันที่ 28 กรกฎาคม 2565 เพื่อเป็นการแสดงความจงรักภักดี และสำนึกในพระมหากรุณาธิคุณที่ได้ทรงปฏิบัติพระราชกรณียกิจนานัปการ โดยภายในงานประกอบด้วยกิจกรรมลงนามถวายพระพรชัยมงคล นิทรรศการเฉลิมพระเกียรติพระบาทสมเด็จพระเจ้าอยู่หัว การให้บริการคลินิกเกษตรของหน่วยงานในสังกัดกระทรวงเกษตรและสหกรณ์ หน่วยงานภาครัฐและเอกชนในพื้นที่ การจัดแสดงและจำหน่ายผลผลิต ผลิตภัณฑ์ของกลุ่มแม่บ้านเกษตรกร วิสาหกิจชุมชน Young Smart Farmer ของจังหวัดขอนแก่นและจังหวัดใกล้เคียง โดยมีเกษตรกรมาร่วมงานและเข้ารับบริการคลินิกเกษตร ประมาณ 400 คน” ปลัดเกษตรฯ กล่าว
ทั้งนี้ กระทรวงเกษตรและสหกรณ์ ได้ขอพระราชานุญาตจัดทำโครงการคลินิกเกษตรเคลื่อนที่ กราบบังคมทูลถวายสมเด็จพระบรมโอรสาธิราชฯ สยามมกุฎราชกุมารเนื่องในโอกาสอันเป็นมิ่งมหามงคลที่พระบาทสมเด็จพระเจ้าอยู่หัว เมื่อครั้งทรงดำรงพระราชอิสริยยศ สมเด็จพระบรมโอรสาธิราชฯ สยามมกุฎราชกุมาร ทรงมีพระชนมพรรษา 50 พรรษา วันที่ 28 กรกฎาคม 2545 และทรงรับโครงการไว้ในพระราชานุเคราะห์ ทรงพระราชทานพระราชานุญาตอัญเชิญพระนามาภิไธยย่อไว้ในเครื่องหมายตราสัญลักษณ์โครงการ โดยเริ่มเปิดให้บริการครั้งแรกเมื่อวันที่ 22 กรกฎาคม 2545 ณ ตำบลบ้านหลวง อำเภอดอนพุด จังหวัดสระบุรี และได้ดำเนินงานมาอย่างต่อเนื่องจนถึงปัจจุบัน มาเป็นเวลา 20 ปีแล้ว เพื่อให้บริการแก่เกษตรกรในพื้นที่เป้าหมายที่มีปัญหา ให้ได้รับบริการทางการเกษตรได้อย่างรวดเร็ว ทั่วถึง ทันเหตุการณ์ และสอดคล้องกับความต้องการของเกษตรกร ซึ่งมีการบูรณาการความร่วมมือระหว่างหน่วยงานวิชาการ หน่วยงานส่งเสริม และหน่วยงานที่เกี่ยวข้อง ร่วมพัฒนาฟื้นฟูเกษตรกรให้สามารถทำการเกษตรได้อย่างมีประสิทธิภาพ และยั่งยืนในอาชีพ โดยเป็นการปฏิบัติงานในเชิงรุกเช่นการวิเคราะห์ดิน การวินิจฉัยโรคพืช โรคสัตว์ โรคสัตว์น้ำ รวมถึงการถ่ายทอดเทคโนโลยีและให้ความรู้ด้านการเกษตรเสริมเพิ่มเติมควบคู่กันไปด้วย
วันพุธที่ 22 ธันวาคม 2564
ปังส่งท้ายปี แค่ 50,000 บาทก็ได้มีบ้าน!! ผลประมูลบ้านมือสอง  ธอส. ออนไลน์ Full Moon Full Sale แรงจัดขายได้ 252 ล้านบาท ภายใน 4 ชั่วโมง
ธอส.เผยผลการประมูลขายทรัพย์ NPA ในงานประมูลบ้านมือสอง ธอส. ออนไลน์ (Full Moon Full Sale) ผ่าน Application : G H Bank Smart NPA เปิดประมูลเพียง 4 ชั่วโมง สามารถขายได้ถึง 227 รายการ มูลค่า 252,125,000 บาท แบ่งเป็น โดยทรัพย์ในพื้นที่กรุงเทพฯ และปริมณฑล
ธนาคารอาคารสงเคราะห์ เผยผลการประมูลขายทรัพย์ NPA ในงาน “ประมูลบ้านมือสอง ธอส. ออนไลน์ (Full Moon Full Sale)” ผ่าน Application : G H Bank Smart NPA เปิดประมูลเพียง 4 ชั่วโมง สามารถขายได้ถึง 227 รายการ มูลค่า 252,125,000 บาท แบ่งเป็น โดยทรัพย์ในพื้นที่กรุงเทพฯ และปริมณฑล 57 รายการ และทรัพย์ในส่วนภูมิภาค 170 รายการ โดยทรัพย์ที่ประมูลขายได้ในราคาต่ำที่สุด คือ ห้องชุดโครงการปลาทอง ปิดประมูลในราคาตั้งต้นที่ 50,000 บาทเท่านั้น พิเศษ!! ให้ส่วนลดเพิ่มอีก 10% จากราคาที่ปิดประมูล เพียงทำสัญญาจะซื้อจะขายภายใน 30 ธันวาคม 2564 และทำนิติกรรมภายใน 28 กุมภาพันธ์ 2565
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า วันนี้(19 ธันวาคม 2564) ธอส. ได้จัดให้มีการประมูลขายทรัพย์ NPA ในงาน “ประมูลบ้านมือสอง ธอส. ออนไลน์ (Full Moon Full Sale)” ผ่านช่องทาง Application : G H Bank Smart NPA เพื่อมอบความสุขให้กับประชาชนได้มีบ้านในราคาที่คุ้มค่า ส่งท้ายปี 2564 โดยจัดประมูลในระหว่างเวลา 10.00-14.00 น. ผลปรากฏว่า สามารถจำหน่ายบ้านมือสอง ธอส. ทั่วประเทศได้ถึง 227 รายการ คิดเป็นมูลค่าที่จำหน่ายได้รวม 252,125,000 ล้านบาท แบ่งเป็น ทรัพย์ที่ตั้งอยู่ในพื้นที่กรุงเทพฯ และปริมณฑล 57 รายการ คิดเป็นมูลค่าที่จำหน่ายได้ 58,575,000 บาท และทรัพย์ในส่วนภูมิภาค 170 รายการ มูลค่า 193,550,000 บาท โดยทรัพย์ที่ประมูลขายได้ในราคาต่ำที่สุด คือ ห้องชุดโครงการปลาทอง เนื้อที่ 26.25 ตารางเมตร อ.เมือง จ.ปทุมธานี ปิดประมูลในราคาตั้งต้นที่ 50,000 บาทเท่านั้น ขณะที่ทรัพย์ที่ประมูลขายได้ในราคาสูงสุด คือ ทรัพย์ประเภทบ้านเดี่ยว ขนาดเนื้อที่ 53 ตารางวา อ.พระประแดง จ.สมุทรปราการ ปิดประมูลได้ในราคา 3,585,000 บาท
“นอกจากงานประมูลบ้านมือสอง ธอส. ออนไลน์ ในครั้งนี้จะช่วยให้ประชาชนได้มีบ้านเป็นของตนเองในราคาที่คุ้มค่าและทำเลที่ต้องการแล้ว ธนาคารยังมอบส่วนลดให้กับผู้ชนะการประมูลเพื่อเป็นของขวัญปีใหม่ On Top ให้อีก 10% จากราคาที่ปิดประมูล เพียงทำสัญญาจะซื้อจะขายภายใน 30 ธันวาคม 2564 และทำนิติกรรมภายใน 28 กุมภาพันธ์ 2565 รวมทั้งยังสามารถเลือกใช้โปรโมชั่นผ่อนดาวน์ดอกเบี้ย 0% ได้นานสูงสุดถึง 48 เดือนอีกด้วย(ทั้งนี้ เป็นไปตามประกาศธนาคาร) และหากต้องการเข้าอยู่อาศัยในระหว่างการผ่อนดาวน์ ก็สามารถทำได้เพียงต้องชำระเงินประกันการเข้าอยู่อาศัยไม่ต่ำกว่าร้อยละ 1.5 ของราคาที่ซื้อได้เท่านั้น”นายฉัตรชัย กล่าว
ทั้งนี้ ผู้ชนะการประมูลจะได้รับ QR Code สำหรับติดต่อกับธนาคารเพื่อวางเงินประกันการซื้อทรัพย์สินตามจำนวนที่ธนาคารกำหนดโดยเริ่มต้นเพียง 5,000 บาท และทำสัญญาจะซื้อจะขายภายใน 9 วันทำการนับถัดจากวันที่ประมูลออนไลน์ได้ สำหรับผู้ที่พลาดการประมูลทรัพย์ NPA ของธนาคารในครั้งนี้ ยังสามารถเข้าร่วมประมูลทรัพย์ได้ตลอดทั้งปี 2565 โดยดาวน์โหลด Application : G H Bank Smart NPA และลงทะเบียนเพื่อรอเข้าร่วมประมูลออนไลน์กับ ธอส. ในครั้งต่อไปได้ทันทีโดยไม่มีค่าใช้จ่าย ติดตามข้อมูลข่าวสารของธนาคารเพิ่มเติมได้ที่www.ghbhomecenter.com และ www.ghbank.co.th หรือสอบถามรายละเอียดเพิ่มเติมที่ฝ่ายบริหาร NPA โทร. 0-2202-1582-3 และ 0-2202-1016 และ ฝ่ายบริหารหนี้ภูมิภาค โทร.0-2202-1170 และ 0-2202-2036
วันศุกร์ที่ 11 กุมภาพันธ์ 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 4 – 10 กุมภาพันธ์ 2565
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 4 – 10 กุมภาพันธ์ 2565 พบการกระทำผิด จำนวน 780 คดี คิดเป็นเงินค่าปรับ 13.64 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 4 – 10 กุมภาพันธ์ 2565) พบว่ามีการกระทำผิด จำนวน 780 คดี คิดเป็นเงินค่าปรับ 13.64 ล้านบาท โดยแยกเป็น สุรา จำนวน 417 คดี ค่าปรับ 3.75 ล้านบาท ยาสูบ จำนวน 295 คดี ค่าปรับ 7.86 ล้านบาท ไพ่ จำนวน 15 คดี ค่าปรับ 0.09 ล้านบาท น้ำมันและผลิตภัณฑ์น้ำมัน จำนวน 15 คดี ค่าปรับ 0.25 ล้านบาท น้ำหอม จำนวน 4 คดี ค่าปรับ 0.17 ล้านบาท รถจักรยานยนต์ จำนวน 21 คดี ค่าปรับ 0.65 ล้านบาท และสินค้าอื่น ๆ จำนวน 13 คดี ค่าปรับ 0.87 ล้านบาท โดยมีของกลางแยกเป็นน้ำสุรา จำนวน 872.225 ลิตร ยาสูบ จำนวน 7,928 ซอง ไพ่ จำนวน 362 สำรับ น้ำมันและผลิตภัณฑ์น้ำมัน จำนวน 6,560.000 ลิตร น้ำหอม จำนวน 6,127 ขวด รถจักรยานยนต์ จำนวน 26 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 10 กุมภาพันธ์ 2565 พบว่ามีการกระทำผิด จำนวน 10,160 คดี คิดเป็นเงินค่าปรับ 196.21 ล้านบาท โดยแยกเป็น สุรา จำนวน 5,332 คดี ค่าปรับ 47.15 ล้านบาท ยาสูบ จำนวน 3,659 คดี ค่าปรับ 100.96 ล้านบาท ไพ่ จำนวน 168 คดี ค่าปรับ 1.74 ล้านบาท น้ำมันและผลิตภัณฑ์น้ำมัน จำนวน 243 คดี ค่าปรับ 15.92 ล้านบาท น้ำหอม จำนวน 51 คดี ค่าปรับ 2.33 ล้านบาท รถจักรยานยนต์ จำนวน 494 คดี ค่าปรับ จำนวน 11.72 ล้านบาท และสินค้าอื่น ๆ จำนวน 213 คดี ค่าปรับ 16.39 ล้านบาท โดยมีของกลางแยกเป็นน้ำสุรา จำนวน 61,428.925 ลิตร ยาสูบ จำนวน 1,749,189 ซอง ไพ่ จำนวน 7,594 สำรับ น้ำมันและผลิตภัณฑ์น้ำมัน จำนวน 490,063.000 ลิตร น้ำหอม จำนวน 75,481 ขวด รถจักรยานยนต์ จำนวน 598 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันจันทร์ที่ 28 มีนาคม 2565
อนุมัติ 1,848 ล้านบาท เป็นค่าตอบแทนครูในพื้นที่ห่างไกล
วันศุกร์ที่ 18 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสำคัญกับครูและบุคลากรทางการศึกษาโดยเฉพาะกลุ่มที่อยู่ในพื้นที่ห่างไกลและถิ่นทุรกันดาร จึงอนุมัติงบประมาณรายจ่ายประจำปี 2565 กรอบวงเงิน 1,848 ล้านบาท เพื่อเป็นค่าตอบแทนและค่าจ้างแก่ผู้ปฏิบัติงานให้ราชการสำหรับสำนักงานเขตพื้นที่การศึกษาและโรงเรียน ซึ่งปัจจุบันมีการจ้างงานอยู่ 58,873 อัตรา เนื่องจากคุณภาพชีวิตครูและบุคลากรทางการศึกษามีส่วนสำคัญต่อการจัดการเรียนการสอนที่มีคุณภาพให้แก่นักเรียน รวมถึงแก้ไขปัญหาโรงเรียนขาดแคลนครูขั้นวิกฤตและครูพี่เลี้ยงเด็กพิการ จึงต้องสร้างความมั่นคงและแรงจูงใจให้ครูและบุคลากรทางการศึกษาคงอยู่ในระบบ พร้อมทั้งสนับสนุนการจัดการเรียนการสอนอย่างมีประสิทธิภาพ ซึ่งเป็นส่วนหนึ่งที่จะช่วยลดความเหลื่อมล้ำทางการศึกษา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 16 มกราคม 2565
นายกฯ ให้ความสำคัญกับการพัฒนาทรัพยากรมนุษย์ เดินหน้าปฏิรูปการศึกษาไทย สร้างโอกาสในการเข้าถึงการศึกษาอย่างเท่าเทียม
นายกฯ ให้ความสำคัญกับการพัฒนาทรัพยากรมนุษย์ เดินหน้าปฏิรูปการศึกษาไทย สร้างโอกาสในการเข้าถึงการศึกษาอย่างเท่าเทียม
วันที่ 16 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความคืบหน้าสำคัญในการปฏิรูปการศึกษาของไทย และเชื่อมั่นว่าความก้าวหน้านี้ จะส่งผลสำคัญต่อการพัฒนาระบบการศึกษาไทยให้เท่าทันโลกซึ่งความก้าวหน้าดังกล่าว ได้แก่ การก่อตั้ง “กองทุนเพื่อพัฒนาการอุดมศึกษา” เพื่อขับเคลื่อนสถาบันอุดมศึกษาอย่างเป็นระบบ รองรับการเปลี่ยนแปลงอย่างฉับพลัน (Disruptive change) ของโลกอนาคต พัฒนาทรัพยากรมนุษย์ด้วยองค์ความรู้ที่ทันสมัย และการเปิดลงทะเบียนเรียนข้ามสถาบัน จะทำให้ผู้เรียนเข้าถึงแหล่งความรู้และประสบการณ์ได้จากต่างสถาบัน ตามรายวิชาที่สนใจ ถือเป็นการบูรณาการและเชื่อมโยงข้อมูล องค์ความรู้ ระหว่างสถาบันการศึกษา
นายธนกร กล่าวว่า นายกรัฐมนตรีเป็นผู้ที่ให้ความสำคัญเป็นอย่างมากกับการพัฒนาเยาวชน เพื่อลูกหลานไทยตลอดมา วางวิสัยทัศน์ กำหนดเป็นแนวทาง กำชับสั่งการหน่วยงานที่เกี่ยวข้อง เพื่อเพิ่มขีดความสามารถให้เยาวชน พัฒนาการศึกษา สร้างโอกาสทั้งโอกาสในการศึกษา โอกาสในการทำกิจกรรมของเยาวชน โอกาสในการเข้าถึงอาชีพที่เหมาะสมเป็นประโยชน์กับตัวเอง ครอบครัว และประเทศชาติ สนับสนุนเยาวชนที่เป็นคนเก่ง เป็นคนดี มีคุณธรรม จริยธรรมที่ดีโดยเมื่อช่วงวันเด็ก ปี 2565 ที่ผ่านมา นายกรัฐมนตรีก็ได้พบปะพูดคุยกับเด็ก เปิดโอกาสให้เด็ก เยาวชน เข้าพบที่ทำเนียบรัฐบาล ท่านได้รับฟังความคิดเห็นของเยาวชน และได้สั่งการเพิ่มเติมเพื่อช่วยแก้ไขข้อห่วงกังวล ข้อติดขัดของเยาวชน อาทิ ได้สั่งการให้สร้างโอกาสเพื่อการเข้าถึงการศึกษาอย่างเท่าเทียม สั่งการให้หน่วยงานที่เกี่ยวข้องดูแลสุขภาพจิต ความเครียดของนักเรียนนักศึกษา พิจารณาหลักสูตรที่สมดุล รวมทั้งหาแนวทางในการลดภาระค่าใช้จ่ายในการเรียนออนไลน์ให้กับนักเรียนนักศึกษา
“มั่นใจว่า ภายใต้การทำงานของนายกรัฐมนตรี รัฐบาลจะให้ความสำคัญกับการพัฒนาทรัพยากรมนุษย์ให้เท่าทันกับบริบทของโลกที่เปลี่ยนแปลงไป หลักสูตรการศึกษาที่ทันสมัย เท่าทันกับความต้องการของตลาดแรงงานโลก รับฟังแนวความคิดของทุกภาคส่วน ตลอดจนให้ความสำคัญกับการอบรมด้านจริยธรรม ศีลธรรม ควบคู่กัน เพื่ออนาคตของชาติไทย” นายธนกร กล่าว
วันศุกร์ที่ 10 ธันวาคม 2564
ไทยติดอันดับ 5 ของโลก ประเทศที่มีความมั่นคงทางสุขภาพ Global Health Security Index : GHS ปี2021
ไทยติดอันดับ 5 ของโลก ประเทศที่มีความมั่นคงทางสุขภาพ Global Health Security Index : GHS ปี2021 จาก 195 ประเทศ  ขณะ อย. ย้ำ หน้ากากอนามัยที่ขึ้นทะเบียนจาก อย. มีคุณภาพ
วันนี้ 10 ธ.ค. 64 นางสาวรัชดา ธนาดิเรก  รองโฆษกประจำสำนักนายกรัฐมนตรี เผยว่า ล่าสุดประเทศไทยได้รับการจัดอันดับเป็นประเทศที่มีความมั่นคงทางสุขภาพ (Global Health Security Index : GHS) อันดับที่ 5 ของโลก จากทั้งหมด 195 ประเทศ เป็นอันดับที่ 1 ของเอเซีย จากการประเมินความพร้อมของประเทศในการรับมือการแพร่ระบาดโรคติดต่อปี 2021 โดยมหาวิทยาลัยจอนส์ ฮอปกินส์ ( Johns Hopkins Center for Health Security) สหรัฐอเมริกา มีคณะทำงานผู้เชี่ยวชาญจากทั่วโลก อาทิ สถาบัน Nuclear Threat Initiative (NTI) ร่วมด้วย การประเมินประกอบด้วย 37 ตัวชี้วัด ครอบคลุมประเด็น อาทิ การป้องกันการแพร่ระบาด การตรวจหาเชื้อและติดตามดูแลผู้ป่วย การรับมือต่อการแพร่ระบาด ระบบสาธารณสุข การปฏิบัติตามมาตรฐานสากล การจัดการกับความเสี่ยงด้านการเมือง/เศรษฐกิจ/สังคม  เป็นต้น โดยประเทศที่อยู่ใน 10 อันดับแรก คือ  1. สหรัฐอเมริกา 2.ออสเตรเลีย 3.ฟินแลนด์ 4. แคนาดา 5. ไทย 6. สโลวาเนีย 7. สหราชอาณาจักร 8. เยอรมนี 9. เกาหลีใต้ และ 10. สวีเดน  ซึ่งนายกรัฐมนตรีได้ฝากขอบคุณ บุคลากรด่านหน้า ภาคส่วนต่างๆ และคนไทยที่ร่วมมือกันปฏิบัติตามมาตรการป้องกันการแพร่ระบาดของไวรัสโควิด – 19 ทำให้ประเทศไทยได้รับคำชื่นชมในเรื่องการรับมือการแพร่ระบาดของโรคโควิด-19 ทั้งนี้ ในปี 2019 ประเทศไทยอยู่ที่อันดับ 6 ของโลก สะท้อนให้เห็นถึงประสิทธิภาพของนโยบายด้านสาธารณสุขและการจัดการกับการแพร่ของโรคระบาดที่ปฏิบัติมาอย่างต่อเนื่อง เป็นที่ยอมรับระดับสากล และเป็นอันดับต้นๆของโลก
ปัจจุบันภาพรวมสถานการณ์โควิด – 19 ในประเทศไทยมีแนวโน้มพบผู้ติดเชื้อและผู้เสียชีวิตลดลง แต่นายกรัฐมนตรียังเน้นการเฝ้าระวังโดยตรวจหาเชื้อด้วยวิธี RT-PCR ตามกลุ่มเสี่ยง สถานที่เสี่ยง กลุ่มผู้เดินทางเข้าประเทศทุกราย สุ่มตรวจผู้ติดเชื้อในลักษณะ Cluster รวมทั้งส่งตัวอย่างผู้ป่วยที่อาการต้องสงสัย เพื่อตรวจหาสายพันธุ์ Omicron ทันทีด้วย เพื่อควบคุมไวรัสให้อยู่ในวงจำกัด ขณะเดียวกัน ยังกำชับเรื่องการสวมหน้ากากของชาวต่างชาติ ทั้งกรณี Test & Go และ Sandboxด้วย
รองโฆษกรัฐบาล ยังได้กล่าวถึงกรณีที่มีการเผยแพร่ข้อมูลทางสื่อออนไลน์ว่า พบหน้ากากอนามัยทางการแพทย์หลายยี่ห้อไม่ผ่านเกณฑ์ประสิทธิภาพ รองเลขาธิการคณะกรรมการอาหารและยา ได้ชี้แจงว่า หน้ากากอนามัยจัดเป็นผลิตภัณฑ์เครื่องมือแพทย์ ที่ต้องได้รับอนุญาตจาก อย. โดยผ่านการทดสอบในห้องปฏิบัติการที่ได้รับการรับรองมาตรฐานสากล ISO 17025 และผลการกรองอนุภาค (PFE) เพื่อใช้ป้องกันเชื้อโรค ซึ่งต้องผ่านเกณฑ์มาตรฐานมากกว่า 95% ตามที่มาตรฐานอุตสาหกรรม (มอก.)กำหนด สำหรับค่าผลต่างความดันนั้นไม่ส่งผลกระทบต่อประสิทธิภาพในการป้องกันเชื้อโรคจากการสวมใส่ เนื่องจากเป็นค่าที่แสดงถึงความสบายในการสวมใส่เท่านั้น โดยพบว่าอยู่ในช่วง 4-6 mm H2O/cm2 ซึ่งอยู่ในเกณฑ์ที่ยอมรับได้
......
วันจันทร์ที่ 5 กรกฎาคม 2564
นายกฯ หารือ เอกอัครราชทูตเมียนมาฯ พร้อมร่วมมือแก้ไขปัญหาประเด็นแรงงานร่วมกัน
นายกฯ หารือ เอกอัครราชทูตเมียนมาฯ พร้อมร่วมมือแก้ไขปัญหาประเด็นแรงงานร่วมกัน
วันนี้ (5 กรกฎาคม 2564) เวลา 11.30 น. ณ ห้องสีงาช้าง ตึกไทยคู่ฟ้า ทำเนียบรัฐบาล อู มโย มยินตาน (H.E. U Myo Myint Than) เอกอัครราชทูตสาธารณรัฐแห่งสหภาพเมียนมาประจำประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออำลาในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวต้อนรับและขอบคุณเอกอัครราชทูตเมียนมาฯ ที่ปฏิบัติหน้าที่อย่างดียิ่งในการส่งเสริมความสัมพันธ์ระหว่างไทยกับเมียนมาตลอดระยะเวลา 4 ปีที่ดำรงตำแหน่ง พร้อมหวังว่าเอกอัครราชทูตเมียนมาฯ จะได้รับประสบการณ์ที่เป็นประโยชน์กลับไป ไทยและเมียนมาในฐานะเพื่อนบ้านที่ใกล้ชิด สมาชิกครอบครัวอาเซียน และมีความร่วมมือระหว่างกันในทุกมิติ โดยนายกรัฐมนตรีห่วงใย และหวังว่าสถานการณ์ความไม่สงบในเมียนมาจะคลี่คลายด้วยสันติวิธีในเร็ววัน
เอกอัครราชทูตเมียนมาฯ ขอบคุณนายกรัฐมนตรีที่สละเวลาให้เข้าพบในวันนี้ เป็นเกียรติที่ได้ดำรงตำแหน่งเอกอัครราชทูตเมียนมาประจำประเทศไทย โดยได้รับความร่วมมือจากหน่วยงานที่เกี่ยวข้องในไทยด้วยดีตลอดระยะเวลาที่ดำรงตำแหน่ง มุ่งหวังว่ารัฐบาลไทยจะให้การสนับสนุนและอำนวยความสะดวกแก่เอกอัครราชทูตเมียนมาฯ คนใหม่ เพื่อสานต่อความสัมพันธ์และความร่วมมืออันดีระหว่างกันต่อไป
ไทย-เมียนมา ได้แลกเปลี่ยนความคิดเห็น และเห็นพ้องเพื่อเพิ่มพูนความร่วมมือในการแก้ปัญหาต่างๆ บริเวณชายแดนร่วมกัน อาทิ ประเด็นการลักลอบข้ามแดนโดยผิดกฎหมาย ประเด็นแรงงานชาวเมียนมาตกค้าง ซึ่งทั้งสองฝ่ายเห็นควรร่วมมือกันผ่านหน่วยงานที่เกี่ยวข้องอย่างใกล้ชิด ทั้งนี้ นายกรัฐมนตรีขอบคุณแรงงานชาวเมียนมาซึ่งมาร่วมเป็นส่วนหนึ่งในการพัฒนาในประเทศไทย และเมื่อสถานการณ์โควิด-19 คลี่คลาย ไทยยินดีให้แรงงานชาวเมียนมาเดินทางกลับมาทำงานเช่นเดิม
ในส่วนของประเด็นความร่วมมือทางการค้า นายกรัฐมนตรีขอให้เมียนมาพิจารณาทบทวนการระงับการนำเข้าสินค้าอุปโภคบริโภคมากกว่า 50 รายการ ผ่านจุดผ่านแดนทางบก ซึ่งส่งผลกระทบต่อทั้งผู้ส่งออกสินค้าไทยและผู้บริโภคทางฝั่งเมียนมา รวมถึงกระทบต่อมูลค่าการค้ารวมของทั้งสองประเทศอย่างมีนัยสำคัญ
วันอังคารที่ 21 มิถุนายน 2565
โฆษกรัฐบาลเผย นายกฯ พอใจ มหกรรมไกล่เกลี่ยหนี้สิน 30 ครั้ง ไกล่เกลี่ยสำเร็จ 4,973  ราย ทุนทรัพย์กว่า 2.58 พันล้านบาท คิดเป็นร้อยละ 97.38  ของผู้เข้าร่วมไกล่เกลี่ย
โฆษกรัฐบาลเผย นายกฯ พอใจ มหกรรมไกล่เกลี่ยหนี้สิน 30 ครั้ง ไกล่เกลี่ยสำเร็จ 4,973  ราย ทุนทรัพย์กว่า 2.58 พันล้านบาท คิดเป็นร้อยละ 97.38  ของผู้เข้าร่วมไกล่เกลี่ย “สมศักดิ์”เดินหน้าช่วยชาวบ้านทั่วประเทศ
วันนี้ (21 มิถุนายน 2565)นายธนกร วังบุญคงชนะ โฆษกประจำสำนักนายกรัฐมนตรี เปิดเผยความคืบหน้าการแก้ไขปัญหาหนี้สินภาคครัวเรือน ตามนโยบายของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมว่า ที่ผ่านมากระทรวงยุติธรรมภายใต้การนำของนายสมศักดิ์ เทพสุทิน รัฐมนตรีว่าการกระทรวงยุติธรรมได้ดำเนินการ “มหกรรมไกล่เกลี่ยหนี้สิน หนี้ครัวเรือน” ผ่านมาแล้ว จำนวน 30 ครั้ง ไกล่เกลี่ยสำเร็จ 4,973 ราย ทุนทรัพย์กว่า 2.58 พันล้านบาท คิดเป็นร้อยละ 97.38 ของผู้เข้าร่วมไกล่เกลี่ย โดยครั้งหลังสุดได้จัดขึ้นเมื่อวันที่ วันที่ 20 มิถุนายน 2565 ณ หอประชุมพญางำเมือง มหาวิทยาลัยพะเยา จังหวัดพะเยา และจังหวัดเชียงราย ณ หอประชุมใหญ่ มหาวิทยาลัยราชภัฎเชียงราย วันที่ 22 มิถุนายน 2565 ณ อาคารสวนนน้ำเฉลิมพระเกียรติ (บึงพระชนก) จังหวัดอุทัยธานี วันที่ 23 มิถุนายน 2565 ณ โรงแรมเทวราช จังหวัดน่าน ณ ศูนย์การค้าเซ็นทรัลอยุธยา จังหวัดพระนครศรีอยุธยา และจังหวัดแม่ฮองสอน ณ สหกรณ์ออมทรัพย์ครู จังหวัดแม่ฮองสอน วันที่ 24 มิถุนายน 2565 ณ แฮปปี้พลาซ่า คอนเวนชันฮอลล์ ชั้น 3 อำเภอเมืองพิจิตร จังหวัดพิจิตร และจังหวัดนครสวรรค์ ณ มหาวิทยาลัยเจ้าพระยา อำเภอเมืองนครสวรรค์ วันที่ 27 มิถุนายน 2565 ณ มหาวิทยาลัยราชภัฎกำแพงเพชร อาคารทีปังกรรัศมีโชติ จังหวัดกำแพงเพชร
“เชิญชวนประชาชนที่มีคดีพิพาทก่อนฟ้อง และหลังศาลมีคำพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจำปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ในระหว่างเดือนมีนาคม - สิงหาคม 2565 ตั้งแต่เวลา 09.00 - 16.30 น. ณ สถานที่จัดงาน สำหรับผู้สนใจสอบถามรายละเอียดเพิ่มเติมได้ที่ กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” นายธนกรฯ กล่าว